OpenLLM-France/wikimedia huggingface dataset:
# Mikhaïl Levaixov

Mikhaïl Levaixov (Imperi Rus, 1738 - Imperi Rus, 1774) (rus: Михаи́л Дми́триевич Левашо́в), fou un explorador i lloctinent de la Marina Imperial Russa. Després de la tràgica fi de Vitus Bering el 1741, fou el primer en dirigir una expedició a Alaska i les illes Aleutianes.

## Vida

Levaixov hi fou enviat per l'emperatriu Caterina II, com a principal ajudant del líder de l'expedició, Piotr Krenitsin, a explorar l'extrem septentrional de l'oceà Pacífic, i particularment la zona més propera a l'estret de Bering. Levaixov comandà el vaixell St. Paul i Krenitsin el St. Catherine.
Krenitsin i Levaixov van explorar la part oriental de la cadena de les illes Aleutianes fins que va començar el fred, quan decidiren hivernar a l'estret que hi ha entre Unimak i la península d'Alaska. Alguns elements geogràfics de la costa d'Alaska, com les illes Avatanak, Akutan i Tigalda, varen rebre el nom per part de Krenitsin i Levaixov als mapes que es van publicar posteriorment. L'any següent, després de reprendre les seves exploracions, tots dos vaixells hivernaren a Kamtxatka. El 4 de juliol de 1770, quan Krenitsin va morir ofegat al riu Kamtxatka, Levaixov va assumir el comandament de la flota expedicionària russa, i va tornar a Sant Petersburg, on arribà el 22 d'octubre de 1771. Port Levashef, l'indret d'Unalaska, on Levaixov havia hivernat en el seu primer hivern al Pacífic Nord, va ser nomenat en honor seu pel tinent Gavril Sàritxev.

## Referències

* ↑ Coxe, William. Account of the Russian Discoveries Between Asia and America.
* ↑ «ExploreNorth». [Consulta: 22 novembre 2020].
* ↑ «Alaska History and Cultural Studies - Alaska's Heritage - CHAPTER 3-4: EXPLORATION», 06-01-2011. Arxivat de l'original el 2011-01-06. [Consulta: 22 novembre 2020].

## Enllaços externs

* The Naming of Alaska
* Fonts cartogràfiques per a la història dels descobriments geogràfics russos a l'oceà Pacífic
# Lluís I de Tàrent

Lluís de Tarent (1308 - Nàpols 1362), príncep de Nàpols; príncep de Tarent (1346-1362); comte de Provença i rei de Nàpols (1352-1362).

## Orígens familiars

Fill del príncep Felip I de Tàrent i Caterina de Valois-Courtenay. Era net per línia paterna del rei Carles II de Nàpols i Maria d'Hongria, i per línia materna del duc Carles I de Valois i l'emperadriu Caterina I de Courtenay.

## Núpcies i descendents

Es casà el 20 d'agost de 1346 a Roma amb la reina Joana I de Nàpols, de la qual fou el seu segon espòs. D'aquesta unió nasqueren:
* la princesa Caterina de Nàpols (1347-1364)
* la princesa Francesca de Nàpols (1349-1352)
Tingué dues filles il·legítimes:
* Esclabonde
* Clemència

## Rei de Nàpols

Es convertí primerament en amant de la reina i confabulà al seu costat la mort del seu primer marit, Andreu d'Hongria el 1345, provocant l'enemistat dels angevins del Regne d'Hongria, que intentaren envair el Regne de Nàpols i hagué de negociar la pau amb el Regne de Sicília arran de la invasió de Ramon de Peralta en 1347. El 17 de maig de 1352 fou coronat rei de Nàpols, cosa que el primer marit de Joana no aconseguí, així com tampoc cap altre marit d'ella. Al cap d'uns mesos Lluís I d'Hongria invadí el regne per venjar la mort del seu germà Andreu i la parella de reis hagué de refugiar-se amb el Papa Climent VI a Avinyó. Davant la invasió del Regne Joana I i Lluís reclamaren una solució al Papa, el qual absolgué Joana en 1352. Lluís morí el 25 de maig de 1362 a la ciutat de Nàpols.

## Referències

* ↑ Pierre Matthieu, Histoire des prosperitez malheureses d'une femme Cathenoise (París, 1617).
* ↑ «Lluís I de Tàrent». Gran Enciclopèdia Catalana. Barcelona: Grup Enciclopèdia Catalana.
* ↑ Wilks, George Augustus F. The popes: a historical summary (en anglès), 1851, p. 151.
# Hort.

Hort., en taxonomia botànica, és una abreviatura que s'utilitza per indicar que un nom va tenir un ús significatiu en la literatura hortícola (generalment al segle xix i anteriors), però mai no es va publicar correctament.
"Hort.", abreviatura de hortulanorum, va ser proposada per tal que els taxònoms pogueren examinar les plantes cultivades no salvatges conegudes i descrites en cercles d'agricultura o jardineria per determinar si les plantes es poden establir com a espècies i publicar-les. La proposta va ser feta al "Congrés Internacional d'Horticultura de Viena" de 1928 per l'erudit cítric Tyozaburo Tanaka.
Per exemple, per a la clementina, Tanaka va adoptar el següent nom binomial:
    Citrus clementina hort. ex Tanaka

## Referències

* ↑ Khan, Iqrar Ahmad. Citrus Genetics, Breeding And Biotechnology. CABI, 2007, p. 33. ISBN 9781845931933.
# Croats

* Per a altres significats, vegeu «Croat».
Els croats són un poble eslau que actualment habita Croàcia i part de Bòsnia i Hercegovina. Per extensió també s'anomena així a la seva llengua, a vegades anomenada serbocroat, tot i que hi ha controvèrsia amb aquesta denominació.

## Enllaços externs

* Anàlisi de la Història Croata a la Biblioteca en línia de l'Europa Central i de l'Est (Matica hrvatska) (croat)
# Zebrasoma gemmatum

Zebrasoma gemmatum és una espècie de peix pertanyent a la família dels acantúrids.

## Descripció

* Pot arribar a fer 22 cm de llargària màxima.
* 4 espines i 27-28 radis tous a l'aleta dorsal i 3 espines i 24-25 radis tous a l'anal.

## Hàbitat

És un peix marí, associat als esculls i de clima subtropical (24 °C-28 °C) que viu entre 10 i 61 m de fondària.

## Distribució geogràfica

Es troba a l'Índic occidental: Moçambic, Sud-àfrica, Madagascar, Reunió i Maurici.

## Costums

És molt territorial i solitari.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ Baensch, H.A. i H. Debelius, 1997. Meerwasser atlas. Mergus Verlag GmbH, Postfach 86, 49302, Melle, Alemanya. 1216 p. 3a edició.
* ↑ Fischer, W., I. Sousa, C. Silva, A. de Freitas, J.M. Poutiers, W. Schneider, T.C. Borges, J.P. Feral i A. Massinga, 1990. Fichas FAO de identificaçao de espécies para actividades de pesca. Guia de campo das espécies comerciais marinhas e de águas salobras de Moçambique. Publicaçao preparada em collaboraçao com o Instituto de Investigaçao Pesquiera de Moçambique, com financiamento do Projecto PNUD/FAO MOZ/86/030 e de NORAD. Roma, FAO. 1990. 424 p.
* ↑ Letourneur, Y., P. Chabanet, P. Durville, M. Taquet, E. Teissier, M. Parmentier, J.-C. Quéro i K. Pothin, 2004. An updated checklist of the marine fish fauna of Reunion Island, south-western Indian Ocean. Cybium 28(3):199-216.
* ↑ Pereira, M.A.M., 2000. Preliminary checklist of reef-associated fishes of Mozambique. Maputo, Ministry for the Coordination of Environmental Affairs (MICOA). 21 pp.
* ↑ Randall, J.E., 2001. Surgeonfishes of Hawai'i and the world. Mutual Publishing and Bishop Museum Press, Hawaii. 123 p.
* ↑ Cornic, A., 1987. Poissons de l'Ile Maurice. Editions de l'Océan Indien, Stanley Rose Hill, Maurici. 335 p.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* BioLib (anglès)
* AQUATAB
# Misias

Misias era el nom que rebien unes festes establertes per Misio Argivo en honor de Ceres en memòria per haver-se allotjat aquesta deïtat a casa seva. Misias va erigir un temple als voltants de la ciutat de Pallene en el seu honor.
Aquestes festes duraven tres dies i en l'últim les dones expulsaven del temple els homes i els gossos, mentre elles hi romanien amb les gosses durant vint-i-quatre hores, transcorregudes les quals els homes tornaven al temple amb grans gaubances.

## Enllaços externs

* Deméter a La Mitología Clásica (castellà)
# Iuri Metluixenko

Iuri Metluixenko (en ucrainès Юрій Метлушенко; Jitòmir, 4 de gener de 1976) és un ciclista ucrainès, professional des del 2002 i actualment a l'equip Jilun-Shakeland.
Ha guanyat diverses curses com el Gran Premi de la costa dels Etruscs o la Volta al llac Taihu. Ha participat en nombroses carreres del circuit de l'UCI Àsia Tour.

## Palmarès

* 1997
** 1r al Tour de Ribas
** Vencedor de 4 etapes a la Volta a Tunísia i de la classificació per punts
* 2001
** 1r al Trofeu Raffaele Marcoli
* 2002
** 1r al Gran Premi de la costa dels Etruscs
* 2003
** Vencedor d'una etapa a la Volta a Dinamarca
** Vencedor d'una etapa al Tour de Poitou-Charentes
* 2004
** 1r al Gran Premi de la costa dels Etruscs
** Vencedor d'una etapa al Brixia Tour
* 2008
** 1r al Lancaster Classic
** Vencedor d'una etapa al Tour de Beauce
* 2009
** Vencedor d'una etapa a la Setmana Internacional de Coppi i Bartali
** Vencedor d'una etapa a la Szlakiem Grodów Piastowskich
** Vencedor d'una etapa a la Volta al llac Qinghai
** Vencedor d'una etapa al Tour de Hainan
** 1r al Critèrium de Doylestown
* 2010
** Vencedor de 2 etapes a la Volta al llac Qinghai
** Vencedor d'una etapa al Tour de Hainan
* 2011
** Vencedor d'una etapa a la Volta al llac Qinghai
* 2012
** Vencedor d'una etapa a la Volta a l'Azerbaidjan
** 1r a la Volta a Tràcia i vencedor de 3 etapes
** Vencedor d'una etapa a la Baltic Chain Tour
** Vencedor d'una etapa a la Volta al llac Taihu
* 2013
** 1r a la Volta al llac Taihu i vencedor de 5 etapes

### Resultats al Giro d'Itàlia

* 2002. Abandona (16a etapa)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Guo Lei

Guo Lei –en xinès, 郭磊– (Baoding, 26 d'abril de 1982) és un esportista xinès que va competir en judo, guanyador d'una medalla de bronze als Jocs Asiàtics de 2006, i una medalla de bronze al Campionat Asiàtic de Judo de 2009.

## Palmarès internacional

Jocs Asiàtics :
| Any | Lloc | Medalla | Categoria |
| 2006 | Doha ( Qatar) | 3 | –81 kg |
| Campionat Asiàtic ||||
| Any | Lloc | Medalla | Categoria |
| 2009 | Taipei ( Xina Taipei) | 3 | –81 kg |

## Referències

* ↑ Guo Lei Arxivat 2012-12-17 a Wayback Machine. en Sports-reference.com (SR/Olympic Sports) (anglès)
* ↑ Guo Lei en Judoinside.com (anglès)
# Dan Graham

Daniel "Dan" Graham (Urbana, Estats Units, 31 de març de 1942-Nova York, 19 de febrer de 2022) va ser un artista estatunidenc.

## Biografia

Nascut a Urbana (Estats Units), Dan Graham va ser un artista polièdric el treball del qual s'ha relacionat amb l'art minimal i/o conceptual, malgrat que la seva obra s'articula en una gran quantitat de formats i suports d'expressió artística, entre els quals coexisteixen la instal·lació, el vídeo, la música, el dibuix, la performance, el cinema, la fotografia, les revistes i, sobretot, l'arquitectura. També va ser escriptor, escultor, crític d'art, de música i d'arquitectura. La seva obra reflexiona sobre la capacitat de comunicació i la percepció individual i col·lectiva de l'art. Per mitjà del contacte amb teories psicoanalítiques, sociològiques i estètiques, Dan Graham presta atenció a la societat i, en concret, al context urbà en què la industrialització i les noves modalitats de comunicació han sumit l'home. Els seus treballs analitzen les funcions històriques, socials i ideològiques dels sistemes culturals contemporanis, i posen l'accent en l'arquitectura, la música rock i la televisió. Les seves performances, instal·lacions i els seus dissenys arquitectònics o esculturals, investiguen temes com els àmbits públic i privat, l'espectador i l'artista, o l'objectivitat i la subjectivitat. A Catalunya, el seu treball va ser conegut particularment a arrel de l'exposició que va tenir a la Fundació Antoni Tàpies a la primavera de 1998.
Va morir el 19 de març de 2022 a Nova York

## Referències

* ↑ «Dan Graham». web. MACBA. Arxivat de l'original el 13 d'abril 2015. [Consulta: 8 abril 2015].
* ↑ «Dan Graham». [Consulta: 20 febrer 2022].
* ↑ País, El. «Muere el artista conceptual Dan Graham a los 79 años» (en castellà), 20-02-2022. [Consulta: 20 febrer 2022].
# Zvenígorodka

Zvenígorodka (en rus: Звенигородка) és un poble del krai de Primórie, a l'Extrem Orient de Rússia, que en el cens del 2010 tenia 24 habitants. Pertany al districte rural de Dalneretxenski.

## Referències

* ↑ Законодательное собрание Приморского края. Сборник «Муниципальные образования Приморского края»
# Misilmeri

Misilmeri (sicilià Musulumeli) és un municipi italià, situat a la regió de Sicília i a la ciutat metropolitana de Palerm. L'any 2008 tenia 25.572 habitants. Limita amb els municipis de Belmonte Mezzagno, Bolognetta, Casteldaccia, Ficarazzi, Marineo, Palerm, Santa Cristina Gela, Santa Flavia i Villabate.

## Administració

Llista d'alcaldes :
| Període | Identitat | Partit |
| 2006- | Salvatore Badami | la Margherita |

## Galeria d'imatges

* La Fontana Nuova (1722)
* Ajuntament de Misilmeri
* Castell de Misilmeri

## Referències

* ↑ «Misilmeri». ésAdir. [Consulta: 23 setembre 2023].
# J. Queralt

J. Queralt, va viure als voltants del segle xviii. Fou mestre de capella i organista de la catedral basílica del Sant Esperit de Terrassa.

## Referències

* ↑ Gregori i Cifré, Josep M. El fons musical de la Catedral-Basílica del Sant Esperit i el seu repertori. Barcelona: Generalitat de Catalunya, Departament de Cultura i Mitjans de Comunicació, 2007.
# Lluís Parera

Lluís Parera (1703-1783) fou un organista català.
Va néixer a Barcelona i fou organista de la parròquia de Sant Miquel del Port de Barcelona. El 1734, sense la necessitat de fer oposicions, fou nomenat l’organista de la basílica de Santa Maria de Mataró. L’any 1736 va inaugurar l’orgue de la basílica, obrat per l’orguener Antoni Boscà. Lluís Parera va exercir el càrrec d’organista de la basílica fins al 1778.

## Referències

* 1 2 Gregori i Cifré, Josep Maria; Cabot i Sagrera, Neus. Inventaris dels fons musicals de Catalunya. Volum 4: Fons del Museu-Arxiu de Santa Maria de Mataró. Barcelona: Generalitat de Catalunya; Departament de Cultura – Universitat Autònoma de Barcelona, 2010.
# Gòngil de Corint

Gòngil (en llatí Gongylus, en grec antic Γογγύλος) fou un militar corinti, que el divuitè any de la Guerra del Peloponès, el 414 aC va anar amb un únic vaixell per ajudar a Siracusa.
Va deixar Lèucada després de Gilip, el cap de l'expedició, però va arribar el primer a Siracusa perquè va fer un recorregut més directe. Va arribar en el moment precís, ja que va aturar una assemblea on s'estaven discutint les condicions de la rendició. Va informar de la vinguda de Gilip i els siracusans es van animar i van sortir a donar suport a l'arribada del que els havia de salvar. Tucídides ho relaciona amb el canvi de les marees. Gòngil va morir a la primera batalla a Epipoles després de l'arribada de Gilip, segons diuen Tucídides i Plutarc.

## Referències

* ↑ 2.Gongylus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 279
# Perecoll

Pere Coll, conegut com a Perecoll, (Mataró, 1948) és un artista multidisciplinari (escultor, pintor, gravador i dissenyador de joies) de projecció internacional i formació autodidacta. Ha exposat, entre altres llocs, a Brussel·les, Múnic, París, Londres, Miami, Tòquio, Nova York i Ginebra. Escultor d'obres de concepció lumínica, preocupat pels volums, perspectives i profunditats, treballa amb preferència el bronze i la representació lliure del cós humà. En pintura, destaquen les seves elogiades Sèries negres, quadres monocromàtics amb diferents tonalitats del negre, de gran dificultat plàstica i d'un reduccionisme portat a l'extrem però resolt per l'autor de forma excepcional.

## Referències

* ↑ Àlvar Sáez i Puig, La cadira de l'alcalde Abril: el tot Mataró, any XXXVIII del 6 a 12 de juliol de 2018
* ↑ Entrevista de Prôcessus Creatius
* ↑ AAVV.- Art i guerra. Sala 1 (temporada 2009-2011). Institut Municipal d'Acció Cultural de Mataró, 2011
* ↑ Entrevista a RTVe

## Enllaços externs

* Perecoll - Lloc web oficial
# Guo Moruo

Guo Moruo (en xinès tradicional: 郭沫若; en xinès simplificat: 郭沫若; en pinyin: Guō Mòruò; Sichuan, 16 de novembre de 1892 — Pequín, 12 de juny de 1978), també conegut com a Dingtang (鼎堂), és el pseudònim del poeta, dramaturg, assagista i historiador xinès Guo Khaizen. Va viure al Japó durant els anys 30 fins a la Invasió japonesa de Manxúria, quan s'afilià al Partit Comunista Xinès. Després de la Guerra civil xinesa va ser nomenat viceprimer ministre (1949-1954) i president de l'Acadèmia xinesa de les ciències. Com a escriptor va ser molt prolífic escrivint poesia, obres de teatre i diversos assajos sobre història, cultura i arqueologia xinesa.
És un dels assagistes xinesos més reconeguts i el primer a fer una anàlisi marxista de la Història de la Xina.

## Obres

* Deesses (1922)
* Avantguarda (1928)

## Referències

* ↑ «Guo Moruo». Gran Enciclopèdia Catalana. Barcelona: Grup Enciclopèdia Catalana.
# Čorotjávri

Čorotjávri és un llac del municipi de Kárášjohka, al comtat de Finnmark, Noruega. Amb 4 quilòmetres quadrats el llac es troba a l'altiplà Finnmarksvidda, a uns 15 quilòmetre del límit municipal amb el municipi de Guovdageaidnu.

## Referències

* ↑ «Čorotjávri» (en noruec). yr.no. Arxivat de l'original el 2016-03-03. [Consulta: 31 març 2013].
# Misia Remix 2003 Kiss in the Sky: Non Stop Mix

Misia Remix 2003 Kiss in the Sky: Non Stop Mix és el tercer àlbum de mescles de la cantant japonesa Misia, que es va editar el 23 d'abril de 2003. Va vendre'n 31.648 còpies durant la primera setmana i es va situar a la tercera posició de les llistes japoneses El primer disc està mesclat pel DJ Ta-shi metre que el segons ho està per part de DJ Gomi.
L'àlbum va aconseguir la certificació d'or de la RIAJ al vendre'n més de 100.000 còpies.

## Llistes
### Llista Oricon de vendes

| Llançament | Llista | Posició | Vendes debut | Vendes totals | Duració |
| 23 abril 2003 | Llista Oricon diària d'àlbums | 3 | | | |
| 23 abril 2003 | Llista Oricon setmanal d'àlbums | 3 | 31.648 | 70.334 | 11 setmanes |
| 23 abril 2003 | Llista Oricon mensual d'àlbums | 5 | | | |
| 23 abril 2003 | Llista Oricon anual d'àlbums | | | | |

### Llista de vendes físiques

| Llista | Posició |
| lista Oricon diària d'àlbums | 3 |
| Llista Oricon setmanal d'àlbums | 3 |
| Llista Oricon mensual d'àlbums | 5 |
| Llista Soundscan d'àlbums(Només CD) | 5 |

## Referències

* ↑ «オリコン アルバム 2001.12.3». [Consulta: 14 maig 2009].
* ↑ «ゴールドディスク認定作品一覧　2003年1月～7月» (en japonès). RIAJ. [Consulta: 20 agost 2013].
* ↑ «週刊 CDソフト TOP20». Arxivat de l'original el 2008-08-29. [Consulta: 20 agost 2013].

## Enllaços externs

* «Lloc web oficial de Misia».
* «Sony Music Online Japan : MISIA». Sony.
# IPad (4a generació)

L'iPad de 4a generació és una tauleta dissenyada, desenvolupada i comercialitzada per Apple Inc. Va ser anunciada el 23 d'octubre de 2012 com la quarta generació de la línia iPad, en reemplaçament de l'iPad de la tercera generació. Es va començar a distribuir el 2 de novembre de 2012, al costat de l'iPad mini. L'iPad de quarta generació inclou una pantalla Retina Display, el nou xip Apple A6X el doble de ràpid que el A5X i el connector Lightning introduït amb l'iPhone 5. Inclou l'última versió de l'iOS 6. També va sortir una versió més petita anomenada iPad Mini. L'iPad de quarta generació segueix el mateix model de preus que el seu predecessor. La tercera generació es va suspendre després de l'anunci de la quarta generació.

## Referències

* ↑ Apple's new fourth-generation iPad. Apple's new fourth-generation iPad costs the same as the third-generation iPad. // CNET, 23 d'octubre de 2012
* ↑ D'Orazio, Dante. «3rd Generation iPad discontinued, refurbished models available starting at $379». The Verge, 23-10-2012. [Consulta: 24 octubre 2012].
# Lo Gargallar

Lo Gargallar és un paratge del terme municipal de Tremp, al Pallars Jussà, dins de l'antic terme de Suterranya.
Està situat al sud del poble de Suterranya, i està delimitat a llevant per la carretera LV-5111 i a migdia per la C-1412b. Passa per aquest indret una de les branques del Canal de Gavet, anomenada lo Canal.

## Enllaços externs

* Institut Cartogràfic de Catalunya
# Hilario López

Hilario López García (18 de novembre de 1907 - 17 de juny de 1965) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1930.

## Referències

* ↑ Hilario López Fitxa i estadístiques a la FIFA
* ↑ «Hilario López». worldfootball.net. [Consulta: 18 febrer 2012].
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Piarres Lartzabal

Piarres Lartzabal Carrera o Piarres Larzabal Carrera (Azkaine, Lapurdi, 1915 - Ziburu, 1988) va ser un sacerdot i escriptor en èuscar. El 1926, marxà a estudir a Hazparne els mestres d'aquesta localitat igual que els del seu poble natal li prohibien parlar en basc. El 1934 publicà, en la revista Gure Herria, el seu primer teatre en euskara: Irri eta Nigar ("Somriure i Llàgrima" en català). En 1939, quan ja era vicari d'Hazparne, va començar la Segona Guerra Mundial i fou enviat al front.

## Obra
### Teatre

* Antzerki laburrak (1934-1966).
* Etxahun (1951, Ed. Herria)
* Bordaxuri (1952, Auspoa)
* Portu Txoko (1954)
* Mugari tiro (1959)
* Herriko botzak (1962, Auspoa)
* Iru ziren (1962, Auspoa)
* Ihauteriak (1962, Egilea editore)
* Paper mende (1964)
* Sarako lorea (1964)
* Senperen gertatua (1964, Auspoa)
* Orreaga. Pastorala gisarako ikusgarria (1964, Goiztiri)
* Lana eri (1965)
* Suediako neskatxa (1965)
* Hilla esposatu (1965, Auspoa)
* Ibañeta (1968, Egilea editore)
* Lartaun. Pastorala antzeko antzerkia (1969)
* Roxali (1970, Egilea editore)
* Matalas (1984, E.J. Antzerki)

### Altres

* Ipuin eta ixtorio (1930-1964).
* Hitzaldi eta mintzaldi (1955-1988)

## Enllaços externs

* (basc) Piarres Larzabal - Euskal kultur erakundearen bloga Arxivat 2008-07-04 a Wayback Machine.
* (basc) Piarres Larzabal literaturaren zubitegian